มีเพศสัมพันธ์แบบไม่ได้ใส่ถุงแต่หลั่งข้างนอก แล้ววันถัดมารู้สึกมีอาการเวียนหัวพะอืดพะอมจะอ้วกในช่วงค่ำ แต่พอมาวันนี้ตอนเช้าร่างกายปกติ มีโอกาสจะท้องมั้ยคะ
สวัสดีค่ะ การมีเพศสัมพันธ์โดยไม่ใส่ถุงยางอนามัย และใช้วิธีการหลั่งนอกนั้น จะมีโอกาสตั้งครรภ์ได้ประมาณ 4%-22%สำหรับอาการเวียนหัว อยากอาเจียน ที่เกิดในวันถัดไปหลังจากที่มีเพศสัมพันธ์นั้น ไม่ใช่อาการของการตั้งครรภ์แต่อย่างใด เพราะอาการของการตั้งครรภ์ ส่วนใหญ่จะเกิดเมื่อตั้งครรภ์ไปแล้วประมาณ 4 สัปดาห์ หรือหลังจากมีอาการขาดประจำเดือนไปแล้ว 2 สัปดาห์ ดังนั้น อาการที่เป็นอยู่ จึงเกิดจากสาเหตุอื่นๆ เช่น อาการเป็นพิษ กระเพาะอาหารอักเสบ ผลข้างเคียงจากการทานยาต่างๆ การมีความเครียด วิตกกังวล พักผ่อนน้อย เป็นต้น ซึ่งหากอาการได้หายไปแล้ว ก็ไม่จำเป็นต้องทำอะไรต่อค่ะอย่างไรก็ตาม ให้รอดูว่าประจำเดือนในรอบต่อไปจะมาหรือไม่ หากไม่มา ก็ควรตรวจหาการตั้งครรภ์ดูค่ะ